# Maria Díez i Busqué

Maria Díez i Busqué, també coneguda amb el sobrenom de Peke, (Igualada, Anoia, 8 de juny de 1989) és una jugadora d'hoquei sobre patins catalana.
Formada com a davantera a l'Igualada Femení Hoquei Club Patins va debutar a l'OK Lliga la temporada 2010-11, essent la màxima golejadora de la competició durant dos anys consecutius. La temporada 2012-13 va fitxar pel Club Patín Gijón Solimar, amb el qual va guanyar una Copa d'Europa, dues OK Lliga i dues Copes de la Reina, i també va ser la màxima golejadora del torneig en quatre ocasions. Juntament amb Anna Casarramona, la temporada 2018-19 va fitxar pel Club Patí Manlleu, amb el qual guanyà l'OK Lliga 2019-20, essent la màxima golejadora de la competició, i es proclamà campiona de la Copa de la Reina en dues ocasions (2021, 2022). Internacional amb la selecció catalana d'hoquei sobre patins entre 2010 i 2012, va proclamar-se campiona de la Copa Amèrica de 2011 i subcampiona el 2010. Amb la selecció espanyola, va proclamar-se va ser campiona d'Europa sub-19 el 2005. Amb l'absoluta s'ha proclamat campiona del Món en tres ocasions, 2016, 2017 i 2019, i quatre d'Europa, 2007, 2011, 2013, 2015, 2018.
Màxima golejadora de la Lliga espanyola en vuit ocasions, ha rebut el trofeu Bola d'Or en dos ocasions. Entre d'altres reconeixements, va rebre el premi a la millor esportista de 2019 de la Federació Catalana de Patinatge. El maig de 2022 va anunciar la seva retirada esportiva.

## Palmarès
### Clubs

* 1 Copa d'Europa d'hoquei sobre patins femenina (2017-18)
* 3 Lligues espanyoles d'hoquei sobre patins femenina (2016-17, 2017-18, 2019-20)
* 4 Copes espanyoles d'hoquei sobre patins femenina (2013, 2016, 2021, 2022)

### Selecció catalana

* 1 medalles d'or a la Copa Amèrica d'hoquei sobre patins: 2011
* 1 medalles d'argent a la Copa Amèrica d'hoquei sobre patins: 2010
* 1 Golden Cup femenina 2009

### Selecció espanyola

* 3 medalles d'or al Campionat del Món d'hoquei patins femení: 2016, 2017, 2019
* 1 medalla d'argent al Campionat del Món d'hoquei patins femení: 2012
* 4 medalles d'or al Campionat d'Europa d'hoquei patins femení: 2011, 2013, 2015, 2018
* 1 medalla d'argent al Campionat d'Europa d'hoquei patins femení: 2007

### Individual

* 2 Boles d'Or com a màxima golejadora de l'OK Lliga femenina: 2018-19, 2019-20

## Referències

* ↑ «Maria Díez i Busqué». Enciclopèdia de l'esport català. Barcelona: Grup Enciclopèdia Catalana.
* ↑ «El Biesca Gijón ficha a María Díez» (en castellà). La Nueva España, 31-07-2012. [Consulta: 7 desembre 2020].
* ↑ Jaumira, Arnau. «Anna Casarramona i Maria Díez fitxen pel CP Manlleu». El 9 Nou, 04-06-2018. [Consulta: 7 desembre 2020].
* ↑ «Hoquei sobre patins. Copa Amèrica femenina 2011. Selecció catalana - 03 juliol 2014». L'Esportiu, 03-07-2014. [Consulta: 5 novembre 2020].
* ↑ Casany, David. «SER Catalunya entrega la 'Bola d'Or' a María Díez (CP Manlleu) i Pablo Álvarez (FC Barcelona)». Cadena Ser, 12-02-2020. [Consulta: 7 desembre 2020].
* ↑ «Maria Díez y Pere Marsinyach, mejores deportistas de la FCP en el 90 aniversario de su fundación» (en castellà). Mundo Deportivo, 11-03-2020. [Consulta: 7 desembre 2020].
* ↑ «La igualadina Maria Díez "Peke" penjarà els patins en finalitzar la temporada». AnoiaDiari, 04-05-2022. [Consulta: 13 juny 2022].

## Enllaços externs

* Fitxa de Maria Díez i Busqué - RinkHockey.net (anglès)